kardosdrur/scandi-wiki huggingface dataset:
Tversted Plantage

Tversted Klitplantage eller bare Tversted Plantage under Nordjyllands Statsskovdistrikt ligger i bunden af Tannis Bugt og mellem landsbyerne Tversted og Skiveren, og den ligger dermed på den sydvestlige del af Skagen Odde, som er verdens største kompleks af odder. Man har adgang til plantagen fra landevejen mellem Hirtshals og Skagen, hvor et skilt på nordsiden viser mod "Tversted søer 2". Denne vej fører frem til en række p-pladser, hvoraf den såkaldte P1 er den egentlige hovedadgang. Herfra er der også vej for gående og cyklende til Østerklit Stokmølle.

Landskabet 
For ca. 7000 år siden begyndte den nordlige del af Danmark at hæve sig af havet. Derved opstod en række holme og revler på nordsiden af Vendsyssel, og den største af de nu hævede revler er Tversted Rimmer, der delte området i to fjordsystemer i jægerstenalderen. Plantagen står på dette landskab, som før i tiden var under konstant forandring. Det skiftevis voksede og blev nedbrudt, eller det blev dækket med sand, og det hele skyldes en kombination af landhævning, vindpåvirkning og vejrlig. Landskabet omkring Tversted Klitplantage kan derfor betragtes som et fossilt fjordsystem, der er blevet dækket af flyvesand.

Plantagens historie 
I slutningen af jægerstenalderen, dvs. i den periode man kalder ertebøllekulturen, har der været en række bopladser i den gamle fjord. Vest for plantagen har man fundet spor fra den ældre jernalder, og øst for plantagen lå der en skat fra vikingetiden.

Klitplantagen er den ældste af Nordjyllands plantager. Baggrunden er, at sandflugten var blevet så omfattende langs de nord- og vestjyske kyster i midten af det 19. århundrede, at det blev en national sag at få den standset. Derfor kom det på finansloven, at der skulle ydes støtte til at plante træer i klitterne langs kysterne. Der blev udpeget 3 forsøgsområder, og ejeren af herregården Nørre Elkær, P. Ring, stillede i 1853 en indlandsklit til rådighed for forsøget med at tilplantning. I dag ligger denne skov, Elkær Skov, syd for den egentlige Tversted Klitplantage. I 1858 indledte man tilplantningen af Tversted Klitplantage, men siden er plantagen blevet udvidet ad flere omgange til sin nuværende størrelse.

Plantagen i nutiden 
Skoven drives hovedsageligt naturnært. Det indebærer bl.a., at hjemmehørende træarter bliver anvendt i større omfang end tidligere. Naturlig foryngelse og flere forskellige træarter giver en mere varieret skov. Områder med Almindelig Bøg, Almindelig Ædelgran, Skovfyr, Stilk-Eg og Vorte-Birk er med til at give Tversted Klitplantage karakter af en egentlig skov.

Eksterne links 
 Skov- og Naturstyrelsen: Tversted Klitplantage (Vandretursfolder nr. 44)''

Naturområder i Nordjylland
Statsskove i Danmark
Lokaliteter i Hjørring Kommune
Plantage
Tannisby

Tannisby er en del af landsbyen Tversted. 

Tannisby opstod i slutningen af 1800-tallet omkring toldstedet og badehotellet Tannishus (1896). I 1960'erne voksede bebyggelsen sammen med Tversted, som i dag ligger i Hjørring Kommune, Region Nordjylland.

Lokaliteter i Hjørring Kommune
Tversted
Baggesvogn

Baggesvogn er en herregård mellem Astrup og Bindslev, beliggende i Sindal Sogn, Vennebjerg Herred, Hjørring Amt,Sindal Kommune. Baggesvogn nævnes i historien i år 1454, da den ejedes af Hatis Gjødesøn og i 1458, da Jes Ulfsøn nævnes til "Worn" hvilket betyder skov.. Gården har formentlig hurtigt skiftet ejer, thi allerede i 1462 nævnes til rigsråd Anders Banner til Asdal hovedgård som ejer. Han overdrog Baggesvogn i forlening til Hans Bagge, efter hvem gården fik sit nuværende navn.

Hovedhuset på Baggesvogn er trefløjet og i ét plan og er opført i 1744, omgivet af avlsbygninger. Omkring gården ligger Baggesvogn skov, der er Danmarks nordligste bøgeskov.

I 1669 oprettedes hospital på Baggesvogn med tilhørende Velgørenhedsstiftelse, der er nedlagt i dag.

Baggesvogn ejes i dag af finansmanden Ole T. Krogsgaard. Baggesvogn Gods er på 581 hektar med Vaaen

Ejere af Baggesvogn 
 1454-1458 Hatis Gjødesøn
 1458-1462 Jes Ulfsøn
 1462-1470 Anders Nielsen Banner
 1470-1480 Erik Nielsen Banner
 1480-1500 Niels Eriksen Banner nr 2
 1500-1525 Erik Eriksen Banner nr 2
 1525-1554 Magdalene Eriksdatter Banner
 1554-1597 Iver Globsen Krabbe
 1597-1625 Erik Kaas
 1625-1635 Falk Falksen Gjøe
 1635-1649 Sophie Sandberg gift Kruse
 1649-1692 Anne Kruse / Brigitte Kruse
 1692-1709 Frederik Vind
 1709-1727 Wulf Abraham Unger
 1727-1741 Frederik Kiær de Kiærskiold
 1741-1753 Gotthard Albrecht von Braem
 1753-1760 Christen True
 1760 Mathias Clemmensen
 1760-1762 Erica Cathrine Sommer gift (1) True (2) Clemmensen (3) Gleerup
 1762-1771 Matthias Clemmensen
 1771) Erica Cathrine Sommer gift (1) True (2) Clemmensen (3) Gleerup
 1772-1799 Justitsråd Mourids Gleerup gift 2. gang med Marie Bolette Speitser
 1799-1803 P. Christian rigsgreve de Fædder
 1803-1812 Georg baron Moltke-Rosenkrantz
 1812-1821 Mikkel Aagaard
 1821-1837 Staten
 1837-1867 Johannes Christopher Nyholm
 1867-1880 Hans Christian Nyholm
 1880-1910 Johan Christian Carl Frederik Glud
 1910-1916 Poul Axel Glud
 1916-1917 Jesper Jørgen Jespersen
 1917-1918 C.M. Pay
 1918-1919 Aage Siegfried Madsen
 1919-1927 Hakon Schmedes
 Holger Hansen
 1927-1958 Johan Goth
 1958-1987 Jørgen B. Goth
 1987-1993 Anne Margrethe Goth/Finn Søholm Jørgensen
 1993-1997 Baggesvogn Gods A/S v/a Enke Fru Anne Margrethe Goth / Finn Søholm Jørgensen
 1997- Baggesvogn Gods A/S v/a Ole Tolstrup Krogsgaard

Eksterne henvisninger 
  Baggesvogn - fra Dansk Center for Herregårdsforskning

Referencer 

Herregårde i Hjørring Kommune
Herregårde i Hjørring Amt
Fredede slotte og herregårde i Danmark
Fredede bygninger, konstruktioner og anlæg i Hjørring Kommune
Leasing

Leasing er en finansieringsform som kan ses på som en mellemting mellem leje og lånefinansiering. Udlejer, som ofte er en finansinstitution, har ejendomsretten til leasingobjektet, mens leasingtager, eller lejer, har brugsret.

Der skelnes mellem finansiel og operationel leasing, men den nøjagtige definition af disse kan ofte være flydende. Ved finansiel leasing er det leasingtager som har den finansielle risiko, mens det ved operationel leasing er udlejeren. Man kan også sige, at udlejer ved operationel leasing beholder de fleste risici forbundet med ejerskabet, mens de ved finansiel leasing skydes over på lejer.

I Danmark er personbiler, på grund af specielle afgiftsregler, almindelige leasingobjekter, men også produktionsudstyr og løsøre er ofte leasingfinansieret. I princippet kan enhver formuegenstand leasingfinansieres. I Danmark findes der, i modsætning til de fleste andre vestlige lande, ingen specifik lov som regulerer leasing.

Regnskabsmæssigt behandles operationel leasing som et lejeforhold; leasingydelsen tages med som en omkostning. Ved finansiel leasing medtages det leasede blandt aktiverne og afskrives; pligten til at betale leasingydelser kapitaliseres, og der medregnes kalkuleret rente under finansielle omkostninger.

Flexleasing 
Flexleasing er en forholdsvis ny leasingform, som er gjort mulig efter en ændring af registreringsafgiftsloven ved indsættelse af § 3 b, 25. juni 2008.

Ofte vil leasingtageren købe en bil hjem fra udlandet, som herefter sælges til et leasingselskab. Efterfølgende leases bilen tilbage (sale & lease back). Fordelen er, at der ved leasing af en bil ikke skal betales fuld registreringsafgift med det samme. Afgiften betales i rater over leasingperioden. Alternativet til dette er, at man køber en bil på det danske marked, hvor der allerede er betalt eller skal betales fuld registreringsafgift. Dette vil betyde en meget højere kapitalbinding, da man skal finansiere den fulde registreringsafgift. Efter endt leasingperiode, har bilen en restværdi. Ved flexleasing indestår leasingtageren for bilens værdi. Det betyder, at leasingtageren skal betale restværdien til leasingselskabet, hvis bilen ikke skal leases af samme leasingselskab igen.

Flexleasing er en type finansiel leasing af biler. Operationel leasing af biler kaldes normalt "privatleasing". Som ved andre typer operationel leasing, indestår leasingtager typisk ikke for restværdien af bilen efter endt leasingperiode ved privatleasing.

Referencer
Gaullisme

Gaullisme er en fransk, politisk ideologi, der er inspireret af Charles de Gaulles tanker om Frankrig som uafhængig, politisk stormagt.

Den har i eftertiden levet videre i en række partidannelser på den moderate, franske højrefløj. Aktuelt er gaullismen repræsenteret ved partiet Republikanerne.

Frankrigs politik
Nationalisme
Ammentorp

Ammentorp er et slægtsnavn, som blev givet til børnene af Niels Pedersen (født ca. 1683, Amundstorp, Skåne, død juni 1724) og Ellen Hansdatter.

De fik tre børn, hvoraf de to blev voksne.

Peder Nielsen Ammentorp (sognepræst på Møn) og nedennævnte:

Anders Nielsen Ammentorp 
Anders Nielsen Ammentorp blev student 28. juni 1744 Metropolitanskolen. Cand. theol. 10. juni 1747. 
Han var far til de tre sønner efter hvilke til de tre linjer/grene i slægten Ammentorp nedstammer.

Han var degn i alt i 17 år. 23. maj 1748 blev han degn i Vesterborg på Lolland og senere samme år degn i Tirsted, Vejleby og Skørringe menigheder. 1765 residerende kapellan og i 1766 sognepræst samme sted med bopæl i Rubbelykke præstegård, i Tirsted Sogn. 

Han karakteriseres som "en værdig, i sin vandel eksemplarisk forsigtig
mand", der ikke blot med nidkærhed omfattede sin embedsgerning, men også stadig med den varmeste interesse fulgte undervisningen såvel i skolerne som af ungdommen. Sognets fattige støttede han efter evne, og til bedste for "De fattigste, flittigste og sædeligste" skolebørn i de tre sogne, stiftede han et legat på 275 Rdl. 

Gift 6. august 1748 i Ølstykke på Sjælland, hvor hustruens bror var degn, med Inger Margrethe Jørgensdatter Ancher.
De får sammen 5 børn, alle drenge.

Kilder 
 Wiberg: Præstehistorie
 Lolland Falsters Historiske Samfunds Aarbog. 1948, s.401-431.

Se også 
 Slægtsforskning – Slægt

Slægter fra Danmark
Dodoma

Dodoma er en by med  indbyggere og er Tanzanias hovedstad samt hovedstad i Dodoma Regionen. Af den samlede befolkning er de 157.469 europæere.

Byen ligger 486 kilometer vest for den tidligere hovedstad Dar es-Salaam (hvor mange betydningsfulde hovedstadsfunktioner fortsat befinder sig) og 441 kilometer syd for Arusha, hovedkvarteret for East African Community. Den dækker et areal på 2.669 kvadratkilometer, Af dette er 625 kvadratkilometer bebygget.

I 1973, blev det planlagt at flytte Nationalforsamlingen og alle regeringskontorer til den nye hovedstad. Tanzanias Nationalforsamling flyttede ind i februar 1996, men mange regeringskontorer er blevet liggende i Dar es-Salaam.

Byen er en planlagt by, for at få en hovedstad centralt placeret i landet, i lighed med Brasilia i Brasilien, Abuja i Nigeria og Islamabad i Pakistan.

Referencer

Eksterne henvisninger 

 Officiel webside

 
Byer i Tanzania
N'Djamena

N'Djamena er hovedstaden i Tchad. Med sine  indbyggere er det også landets klart største by. Havnebyen N'Djamena ligger ved floden Chari overfor den camerounske by Kousséri, som byen er forbundet med via en bro. 

Blandt byens seværdigheder er Tchads nationalmuseum. Byen har eget universitet, højskoler for administration og veterinærmedicin, American International School of N’Djamena og en international lufthavn.

Historie 
N'Djamena blev grundlagt som Fort-Lamy af den franske kommandant Émile Gentil 29. maj 1900 og blev opkaldt efter en officer som blev dræbt i Slaget ved Kousséri nogle dage tidligere. Navnet blev ændret til N'Djamena (fra det arabiske navn på en nabolandsby, som betyder hvilested) af præsident François Tombalbaye 6. april 1973.

I 1937 havde byen kun 9.976 indbyggere, men ti år senere, i 1947, var folkemængden næsten fordoblet til 18.435. Efter uafhængigheden i 1968 nåede folketallet op på 126.483, og i 1993 havde byen passeret en halv million indbyggere.

Den 13. april 2006 angreb oprørs gruppen "Forenede Front for Demokratisk Forandring" byen, men var dog besejret. I 2008 d.2 februar var byen igen under angreb af en oprørs gruppe, denne gang var det dog UFDD & RFC, dog havde det det samme resultat, oprøret tabte angrebet.

Økonomi 
Den primære økonomiske kilde i N'Djamena er landbrug. Ca. 80% af byen arbejder inden for landbrug. Byen modtager økonomisk fra Verdensbanken og den Afrikanske Udviklingsbank. Der er stor efterspørgsel for faglærte, de efterspørger efter engelske lærer og folk inden for olie industrien og læge hjælp

Geografi 
N'Djamena ligger ved sammenløbet af Chari og Logone flodene.

Venskabsbyer 

  Toulouse, Frankrig, siden 1980

  Stupino, Rusland, siden 2000

Referencer 

Byer i Tchad
The Dance (ep)

The Dance (udgivet 1998) er den første ep fra det hollandske goth metal-band Within Temptation. Den blev udgivet efter singlen Restless og albummet Enter. Lyden er mere gotisk og melankolsk end de senere albums Mother Earth og The Silent Force. På ep'en er de originale sange "The Dance", "Another Day" og "The Other Half (Of Me)," og der er også et remix af "Restless" og et mix af sangene "Candles" og "Pearls of Light". De originale numre er på albummet Enter.

Sange 
 "The Dance" – 5:00
 "Another Day" – 5:45
 "The Other Half (Of Me)" – 4:46
 "Restless (Remix)" – 3:31
 "Candles & Pearls of Light (Remix)" – 9:03

Metalalbum
Within Temptation-album
Album fra 1998
The Silent Force Tour

The Silent Force er en dobbelt-dvd, som blev udgivet af hollandske Within Temptation i november 2005. Som tilføjelse til standardversionen af dvd'en, inkluderer en version også en cd.

Indhold

Dvd, disk #1

Koncert Fra Java Eiland i Amsterdam 
 "Deceiver of Fools"
 "Stand My Ground"
 "Jillian (I'd Give My Heart)"
 "It's the Fear"
 "Forsaken"
 "Angels"
 "Towards the End"
 "Memories"
 "Intro"
 "See Who I Am"
 "Aquarius"
 "Pale"
 "Jane Doe"
 "Caged"
 "Mother Earth"
 "Candles"
 "The Other Half (Of Me)"
 "Ice Queen"

Koncert fra The Music, Finland, 2005 
 "Memories"
 "Angels"
 "Stand My Ground"

Koncert fra Werchter, Belgien, 2005 
 "Ice Queen"
 "See Who I Am"
 "Stand My Ground"

Musikvideoer 
 "Stand My Ground"
 "Memories"
 "Angels"

Dvd, disk #2 
 Tours and festivals – 2003-2005
 The making of ...
 ... the album – Part one
 ... the album– Part two
 ... "Stand My Ground"
 ... "Memories"
 ... "Angels"
 Impressions & interviews
 De Boerderij, TMF Special 2004
 Bettina S, Finland 2005
 WT in Dubai, TMF special 2005
 TMF Awards & MTV Newsflash, The Netherlands 2005
 Live 05 interview, The Voice, Finland 2005
 Kerrang Radio FM, United Kingdom, 2005
 Extra's
 Open Air forest theatre' Kersouwe' special, The Netherlands 2004
 The Java-island special, The Netherlands 2005
 Photogallery
 Bloopers
 Credits

Live-cd 
 "Deceiver of Fools"
 "Stand My Ground"
 "Jillian (I'd Give My Heart)"
 "It's the Fear"
 "Forsaken"
 "Angels"
 "Towards the End"
 "Memories"
 "Intro"
 "See Who I Am"
 "Pale"
 "Jane Doe"
 "Mother Earth"
 "Candles"
 "The Other Half (Of Me)"
 "Ice Queen"

Eksterne henvisninger 
 

Musikvideoer og DVD-er
Within Temptation
Ristrup

Ristrup Gods ligger i Sabro Sogn, Sabro Herred i Aarhus Kommune. Ristrups hovedbygning er opført 1755.

Ristrup Gods er på 320 hektar.

Ejere af Ristrup 
 (før 1348) Jens Pig
 (efter 1348) Ebbe Skøtte
 (1400-1449) Gotskalk Rostrup
 (1449-1480) Hans Rostrup nr1
 (1480-1505) Jens Nielsen Munk
 (1505-1529) Erik Skram Fasti
 (1529-1545) Hans Lauridsen Rostrup nr2
 (1545-1568) Anne Jacobsdatter Høg Banner gift Rostrup
 (1568-1602) Laurids Hansen Rostrup
 (1602-1603) Laurids Hansen Rostrups dødsbo
 (1603-1607) Ellen Hansdatter Rostrup gift Skram
 (1607-1624) Hans Ovesen Skram
 (1624-1632) Laurids Ebbesen Udsen
 (1632-1646) greve Valdemar Christian
 (1646-1650) Kronen
 (1650-1652) Caspar Christoffer Gersdorff
 (1652-1662) Caspar Rudolf von Gersdorff
 (1662-1664) Jacob Nielsen
 (1664-1670) Cathrine von Andersen gift Nielsen
 (1670-1702) Hans Jacobsen von Lossow
 (1702-1703) Anna Helvig von Lossow gift von Holstein / Rasmus de Broberg / Malene de Broberg gift Reenberg
 (1703-1742) Tøger Clausen Reenberg
 (1742-1755) Frederik Tøgersen Reenberg
 (1755) Beate Dorothea Bielke gift Reenberg
 (1755-1781) Morten Christiansen de Teilmann
 (1781) Margrethe Mette Mortensdatter de Teilmann gift Wormskiold
 (1781-1824) Peder Wormskiold
 (1824-1830) Margrethe Mette Mortensdatter de Teilmann gift Wormskiold
 (1830-1835) Hartvig Philip Rée
 (1835-1838) Joseph Gerson Cohen
 (1838-1873) Hans von Folsach
 (1873-1874) H.J. Ehnhuus
 (1874-1896) Hans Frederik Johannes Peter von Folsach
 (1896-1908) Frederik Rudbeck Henrik von Bülow
 (1908-1916) Gunnar Aage Hagemann
 (1916-1929) John U. Switzer
 (1929-1950) P.W. Henriksen
 (1950-1968) A/S Ristrup Hovedgård v/a Carl Gustav Christensen
 (1968-2004) Erik Kjær
 (2004-) Niels Erik Kjær

Ekstern henvisning 
 Ristrup Hovedgårds hjemmeside

Herregårde i Århus Amt
Herregårde i Aarhus Kommune
Jacques Chaban-Delmas

Jacques Chaban-Delmas (7. marts 1915 – 10. november 2000) var en fransk gaullistisk politiker. Premierminister under Georges Pompidou fra 1969 til 1972.

Jacques Chaban-Delmas blev døbt Jacques Delmas; i den franske modstandsbevægelse var hans dæknavn Chaban, og efter 2. verdenskrig tog han formel navneforandring til Chaban-Delmas. I næsten fem årtier (1947-1995) var han borgmester i Bordeaux.

Han var formand for den franske Nationalforsamling i flere perioder: 1958-1969, 1978-1981 og 1986-1988.

Ved valget i 1974 var Chaban-Delmas kandidat til præsidentposten, men tabte til Valéry Giscard d'Estaing.

I 1940-1947 var Chaban-Delmas medlem af Parti Radical. Derefter blev han gaullist.

Eksterne henvisninger 

Frankrigs premierministre
Præsidentkandidater fra Frankrig
Franskmænd i 1900-tallet
Radikale fra Frankrig
Gaullister
Terese Damsholt

Terese Damsholt (født 30. juni 1947), er en dansk skuespillerinde, der blev uddannet fra Statens Teaterskole i 1971. Hun har gennem årene haft flere forskellige teaterroller på bl.a. Det Kgl. Teater og i tv har man kunnet se hende i serierne Ludo, Strenge tider samt julekalenderne Nissebanden i Grønland og Nissernes Ø. Terese Damsholt var en del af revy-gruppen Byens Bedste Bryster med Kirsten Peuliche, Lisbet Lundquist og Margrethe Koytu, hvis shows spillede for udsolgte huse. Desuden har hun medvirket i utallige revyer i Hjørring, Aarhus og Mogenstrup.

Senere års aktiviteter har koncentreret sig om Rejsescenen og historiefortælling. Derudover underviser Terese sangere og musikere på Det Kongelige Danske Musikkonservatorium. Terese Damsholt har kun medvirket i ganske få film, som f.eks. Gummi Tarzan (1981) og Bornholms stemme (1999). Hun har lagt stemme til en figur i en tegnefilm om "Peddersen og Findus". I 2015 deltog hun i Trine Hahnemanns madprogram "Fri´s Bageri". Hun er gift med skuespilleren og musikeren Tom McEwan. Hun er søster til Maria Damsholt og niece til Torben Damsholt.

Referencer

Eksterne henvisninger 
 

Skuespillere fra Danmark
The Dance

The Dance har flere betydninger:

 The Dance (album) – et album udgivet i 1997 af Fleetwood Mac
 The Dance (ep) – en ep udgivet af Within Temptation i 1998
 The Dance (maleri) – et maleri fra 1925 af Henri Matisse
 The Dance (2008-film) – en film der udkommer i 2008, med 50 Cent og Nicolas Cage i hovedrollerne
 The Dance (Garth Brooks) – en single fra 1989 af Garth Brooks
Sonja Richter

Sonja Richter (født 4. januar 1974 i Esbjerg) er en dansk skuespillerinde.

Baggrund 
Richter er datter af en seminarierektor og en lærer og voksede op i en dysfunktionel familie i et kollektiv i Tjæreborg uden for Esbjerg. Da hun var 12 år flyttede forældrene hver for sig til Esbjerg, hvorefter hun boede skiftevis hos sin mor og farmor. Som 14-årig kom hun på efterskole og flyttede derefter alene til Aarhus.

Uddannelse og karriere 
Hun blev i 1993 student fra Aarhus Katedralskole og er uddannet fra Odense Teater i 1999. Siden har hun været knyttet til en række andre teatre, bl.a. Aveny Teatret, Betty Nansen Teatret, Østre Gasværk Teater og i høj grad Det kongelige Teater. I tv har hun bl.a. kunnet opleves i serierne Rejseholdet, Hotellet, Forsvar, Ørnen og Forestillinger. 

Hun optræder i Søren Huss' musikvideo til sangen "Du er" skrevet af Søren Huss til sin kæreste, som mistede livet i en trafikulykke.

Filmografi

Spillefilm

Serier

Priser og hæder 

 2014: SvendPrisen for Årets bedste kvindelige skuespiller i filmen Kvinden i buret
 2007: Kronprinsparrets Kulturpris
 2007: Nymphe d’Or (guldnymfe) - Monte Carlo TV-festival for rollen som Tanja i Per Flys "Forestillinger"
 2004: Shooting Stars Award - Berlin Film Festival

Referencer

Ekstern henvisning 
 

Skuespillere fra Danmark
Personer fra Esbjerg
Personer i Kraks Blå Bog
Studenter fra Aarhus Katedralskole
Henrik Bielke

Henrik Bielke eller Bjelke kan være navnet på flere personer:

 Henrik Bielke (rigsadmiral) (1615-1683) – dansk-norsk rigsadmiral
 Henrik Bielke (jægermester) (1683-1736) – dansk godsejer, jægermester og konferensråd
 Henrik Bielke Kaas (1686-1773) – dansk-norsk godsejer og officer
 Henrik Bielke (hofmarskal) (1739-1789) – dansk hofmarskal og amtmand (Henrik Christopher Frederik Bielke)
 Henrik Bjelke (forfatter) (1937-1993) – dansk forfatter
Zeulenroda-Triebes

Zeulenroda-Triebes er en by i Landkreis Greiz i delstaten Thüringen i Tyskland med 18.000 (2006) indbyggere. Den ligger syd for Gera.

Ekstern henvisning 

 Officielt websted (på tysk)
 Landkreis Greiz

Byer i Thüringen
Prequel

En prequel – på dansk en forløber – er et værk, der beskriver begivenheder og personer fra et tidligere værk, men som tidsmæssigt foregår før hovedværket. Ordet stammer fra starten af 1970'erne. Den tidligst kendte brug af ordet er i pressematerialet til The Godfather Part II, hvor det bruges til at beskrive de dele af filmen, der foregår forud for begivenhederne i The Godfather. Filmens instruktør Francis Ford Coppola siger, at George Lucas fandt på ordet, og Lucas og Steven Spielberg brugte det senere til at beskrive deres fælles film Indiana Jones og templets forbandelse, en prequel til Indiana Jones. Lucas' Star Wars prequel-trilogi gjorde ordet meget populært. Ordet kommer af det modsatte af prequel, der på engelsk hedder sequel, men som på dansk normalt kaldes efterfølger.

Eksempler på prequels

Bøger

Film

Tv

Flere medier

Noter 

Fiktion
In the Eye of the Storm (Roger Hodgson-album)

In the Eye of the Storm er et album af Roger Hodgson.

Spor
"Had a Dream (Sleeping with the Enemy)"
"In Jeopardy"
"Lovers in the Wind"
"Hooked on a Problem"
"Give Me Love, Give Me Life"
"I'm Not Afraid"
"Only Because of You"

Referencer 

Album fra 1984
Rockalbum fra Storbritannien
Malabo

Malabo er hovedstaden i Ækvatorialguinea. Byen, som har  indbyggere, ligger på nordkysten af øen Bioko på kanten af en tidligere kollapset vulkan.

Byen blev grundlagt af Storbritannien i 1827 og fik dengang navnet Port Clarence. Storbritannien havde lejet øen af Spanien og opbyggede en flådebase i byens naturlige havn, hvorfra de forsøgte at bekæmpe handelen med slaver. Mange frigivne slaver blev også bosat på øen, indtil Sierra Leone blev grundlagt som et hjemsted for frigivne slaver.

Da Spanien atter overtog byen, gav de den navnet Santa Isabel, og først i 1973 fik byen sit nuværende navn Malabo. Forinden var byen blevet hovedstad i Ækvatorialguinea, efter at hovedstaden i 1969 var flyttet hertil fra byen Bata på det afrikanske fastland.

Referencer

Eksterne henvisninger 

 Equatorial Guinean Touristic Guide

Byer i Ækvatorialguinea